# data[].attributes.body
Maria Montessori (1870-1952) a fost un medic italian, care și-a dedicat viața educării copiilor din Roma. Prin observarea modului copiilor de a învăța, aceasta a creat un întreg concept, iar învățăturile sale au dat naștere unei mișcări educaționale care a devenit utilizată în întreaga lume.

# data[].attributes.body
Într-o școală Montessori cele mai multe lecții și proiecte se fac în grupuri mici (copiii aleg să lucreze împreună în funcție de afinitățile personale). Lucrul în grup îi incurajează pe copii să învețe singuri și să se ajute reciproc: ideile și discuțiile care apar astfel favorizează dezvoltarea minții conștiente, influența copiilor de vârste similare fiind un puternic motor în dezvoltare.

# data[].attributes.attachment_link.title
Prima școală Montessori din București.JPG

# data[].attributes.body
Una dintre neînţelegerile referitoare la mediul Montessori este ideea conform căreia copiii sunt lăsaţi să facă ce vor. Departe de a fi adevărată, ea este tocmai opusul gândirii montessoriene. Copiii sunt lăsaţi să îşi aleagă activităţile, din rândul celor care le-au fost prezentate. Dar unor copii normalizaţi nu li se va spune să facă desen, apoi matematică, apoi geografie. Ei vor fi lăsaţi să îşi găsească singuri activităţile, în funcţie de interesul lor de moment. Nu e de mirare, atunci, că ei vor creşte responsabili, pasionaţi, cu drag de muncă.
Maria Montessori a fost prima care a afirmat că nu ea este autorul metodei sale. Ci copiii. Pentru că aşa a creat-o, observând copiii cum învaţă.

# data[].attributes.body
Educatorul nu se află acolo ca să conducă clasa, educatorul este acolo ca şi ghid, ca îndrumător al elevilor, în vreme ce aceştia învaţă prin aceste materiale puse la îndemână. Educatorul urmează copilul, care este liber să-şi descopere propriile interese, cu o anumită măsură.

# data[].attributes.body
Clasele Montessori sunt în sine o mică comunitate, fiind formate din copii de vârste diferite (grupe mixte acoperind un interval de trei ani 0-3, 3-6, 6-9, 9-12 etc.) și funcționând cu până la 30 de copii. Copiii mai mari dintr-o clasă Montessori îi ajută adesea pe cei mai mici care apelează sprijinul lor, și în acest fel își consolideaza propriile cunoștințe (făcând prezentări și explicând diferite concepte). La rândul lor, începătorii asimilează informații noi prin observarea copiilor mai mari lucrând cu diverse materiale și imită comportamentul acestora în diverse situații, tratându-i ca pe niște modele.
Clasele Montessori trebuie să îndeplinească aceleaşi standarde ca orice altă clasă. Însă copiii au de ales în ceea ce priveşte materialele cu care lucrează zi de zi.

# data[].attributes.body
Copiii îşi decoperă pasiunile prin explorare autodirecţionată, care le-ar putea părea adulţilor o pierdere de vreme. Pasiunile copilului se vor schimba în timp, dar trataţi-le mereu cu respect. Ele sunt munca lui. (Dr. Laura Markham, Părinţi liniştiţi, copii fericiţi)